दीपेन्द्र फर्किए, नेपालको पहिला फिल्डिङ
नेपालले ट्वान्टी २० विश्वकप छनोट एसिया क्षेत्रको सेमिफाइनलमा पहिला फिल्डिङ गर्ने भएको छ । मुलपानी क्रिकेट मैदानमा शुक्रबार यूएईले टस जितेपछि पहिला ब्याटिङ गर्ने निर्णय गरेको हो ।
काठमाडौँ — नेपालले ट्वान्टी २० विश्वकप छनोट एसिया क्षेत्रको सेमिफाइनलमा पहिला फिल्डिङ गर्ने भएको छ । मुलपानी क्रिकेट मैदानमा शुक्रबार यूएईले टस जितेपछि पहिला ब्याटिङ गर्ने निर्णय गरेको हो ।नेपाल टोलीमा प्रमुख अलराउन्डर दीपेन्द्रसिंह ऐरी फर्किएका छन् । उनलाई सन्दीप जोराको स्थानमा नेपालको प्लेइङ ११ मा ल्याइएको छ ।ट्वान्टी २० विश्वकप छनोट एसिया क्षेत्रको पहिलो खेलमा सिंगापुरविरुद्ध टसपछि फिल्डिङ गर्दा देव्रे खुट्टाको एङकल दोब्रिएका कारण दीपेन्द्रले त्यसपछिको खेलमा खेल्न सकेका थिएनन ।रोहित पौडेलको कप्तानीमा रहेको नेपालको प्लेयिङ ११ मा आसिफ शेख, कुशल भुर्तेल, कुशल मल्ल, दीपेन्द्र, विवेक यादव, गुल्शन झा, करण केसी, सोमपाल कामी, सन्दीप लामिछाने र अविनाश बोहरा छन् ।यूएईबाट प्रमुख ब्याटर वृत्या आनन्द खेल्ने भएका छन् । हङकङविरुद्ध अघिल्लो दिन समूहचरणको खेलमा ब्याटिङ गर्दा बलले नाडीमा चोट लागेको छ । हङकङविरुद्धको खेलबाट यूएईले आफ्नो टोलीमा कुनै खेलाडी परिवर्तन गरेको छैन ।पहिलो दुई खेलमा सिंगापुर र मलेसियालाई पराजित गरी सेमिफाइनल पुगिसकेको नेपाल बिहीबार ओमानसॅगको हारले नेपाल समूहको उपविजेतामै खुम्चिएको थियो । यूएईले समूह ‘बी’ मा सबै तीन खेल जितेर समूह विजेता बनेको थियो ।ट्वान्टी २० विश्वकप छनोट एसिया क्षेत्र अघि भएको नेपाल ट्वान्टी२० आई शृंखलामा नेपालले यूएईलाई मूलपानीमा भएको दुवै खेलमा पराजित गरेको थियो ।तर कीर्तिपुरमा भएको फाइनलमा यूएईले नेपाललाई ४ विकेटले पराजित गरेको थियो ।गत वर्ष ओमानमा सेमिफाइनलमा यूएईसँगै पराजित हुँदा नेपाल ट्वान्टी २० विश्वकपमा छनोट हुन असफल भएको थियो । यूएईले नेपाललाई ६८ रनले पराजित गरेको थियो । 